121

Í 2. mgr. kemur fram að sama gildi um svissneska og færeyska verðbréfasjóði enda séu sömu kröfur gerðar til þeirra og til verðbréfasjóða með staðfestu í ríki innan EES og gerður hafi verið samstarfssamningur á milli Seðlabanka Íslands og lögbærra svissneskra eða fær- eyskra yfirvalda með vísan til svokallaðra Hoyvikur- og Vaduz-samninga.

- 3. mgr. er innleiðing á 3. mgr. 91. gr. UCITS.

4. mgr. er innleiðing á 96. gr. UCITS þar sem kveðið er á um að í starfsemi sinni megi verðbréfasjóður nýta sömu tilvísun til rekstrarforms í starfseminni hér á landi og sjóðurinn vísar til rekstrarforms síns í heimaríki sínu. Þannig mætti til að mynda íslenskur verðbréfa- sjóður vísa til sín sem hlutdeildarsjóðs við markaðssetningu erlendis. Sambærilegt ákvæði er í 22. gr. reglugerðar nr. 1166/2013, um fjárfestingarheimildir verðbréfasjóða, innlausn, mark- aðssetningu erlendra sjóða og upplýsingagjöf. Samkvæmt a-lið 1. mgr. 95. gr. UCITS, sbr. lið 30) í 11. gr. Omnibus I, hefur framkvæmdastjórn ESB heimild til setningar framseldra gerða sem lúta nánar að umfangi upp- lýsinga sem Fjármálaeftirlitinu ber að birta rafrænt um lög og reglur sem gilda hér á landi um markaðssetningu verðbréfasjóða með staðfestu og staðfestingu í öðru ríki innan EES og sem falla ekki undir UCITS-tilskipunina. Sett hefur verið reglugerð nr. 472/2014, um samruna sjóða, skipan höfuðsjóða og fylgisjóða og tilkynningaraðferð, sem innleiðir tilskipun fram- kvæmdastjórnarinnar 2010/42/ESB um framkvæmd tilskipunar Evrópuþingsins og ráðsins 2009/65/EB að því er varðar tiltekin ákvæði varðandi samruna sjóða, skipan höfuðsjóða og fylgisjóða og tilkynningaraðferð.

Um 104. gr. Ákvæðið felur í sér innleiðingu á 94. gr. UCITS og kveður á um hvernig skuli staðið að upplýsingagjöf til fjárfesta þegar erlendur verðbréfasjóður er markaðssettur hér á landi. Íslensk lög gilda um hvernig upplýsingarnar skuli veittar. Skv. 1. undirgrein 1. mgr. 94. gr. UCITS skal veita upplýsingarnar sem kveðið er á um í IX. kafla tilskipunarinnar sem fjallar um upplýsingagjöf til fjárfesta í heimaríki verðbréfasjóðs. IX. kafli tilskipunarinnar er innleiddur í VII. kafla frumvarpsins um gagnsæiskröfur. Skv. lið 64 í aðfaraorðum UCITS skal Fjármála- eftirlitinu vera kleift að sannreyna að upplýsingar og gögn notuð við markaðssetningu hér á landi, aðrar en lykilupplýsingar, útboðslýsing og ársreikningur og hálfsársuppgjör, séu í sam- ræmi við lög og reglur hér á landi áður en verðbréfasjóður nýtir þau í þeim tilgangi. Slík skoðun Fjármálaeftirlitsins hefur þó ekki áhrif á aðgang verðbréfasjóðsins að markaðnum hér á landi. Sambærilegt ákvæði er ekki í gildandi lögum en lagt er til að það verði lögfest nú til að gæta samræmis við UCITS.

Um 105. gr. Ákvæðið felur í sér innleiðingu á hluta 17. gr., hluta 18. gr. og 2. mgr. 20. gr. UCITS, sbr. 1. mgr. 19. gr. UCITS. Ágrundvelli meginreglunnar um eftirlit heimaríkis mega rekstrarfélög með starfsleyfi í heimaríki í öðru ríki innan EES veita þjónustu sem þau hafa starfsleyfi til á öllu EES með stofnun útibús eða samkvæmt meginreglunni um frjálsa för þjónustu, sbr. 11. lið aðfaraorða UCITS. Í ákvæði þessu felst heimild rekstrarfélags með staðfestu á Íslandi til að veita þjónustu yfir landamæri í samræmi við starfsheimildir sínar, með eða án stofnunar útibús. Sambærilegt ákvæði er ekki í gildandi lögum um verðbréfasjóði en lögfesting þess er lögð til til að gæta samræmis við UCITS. 1. mgr. er innleiðing á 1. mgr. 18. gr. UCITS og kveður á um að rekstrarfélag með heimaríki hér og starfsleyfi á grundvelli frumvarpsins sem hyggst reka verðbréfasjóði í öðru